ལོ་བདུན་གྱི་རིང་ལ་ས་སྐྱའི་སྨོན་ལམ་ལ་བཅར་སྐལ་མ་བྱུང་བས་ད་ལོ་ས་སྐྱའི་སྨོན་ལམ་སྐབས་ཉེར་དྲུག་པ་རྡོ་རྗེ་གདན་དུ་འཚོགས་རྒྱུ་ཡིན་པའི་གསལ་བསྒྲགས་མཐོང་བ་དང་ང་རང་ད་ལོ་དེར་བཅར་རྒྱུའི་འདུན་པ་བྱུང་།ཟླ་བ་གཉིས་ཀྱི་སྔོན་ནས་ང་ཚོ་མི་བཞིས་ཡར་མར་གཉིས་ཀའི་ལམ་རིན་མི་རེས་སྒོར་མོ་ཆིག་སྟོང་ཉིས་བརྒྱ་ལྷག་རེ་སྤྲད་ནས་མེ་འཁོར་འཛིན་བྱང་མཉམ་དུ་མངག་ཉོ་བྱས་པ་ཡིན།ཕྱི་ལོ་༢༠༡༧ཟླ་༡༢ཚེས་༢༣ཉིན་ས་གནས་སྡེ་ར་རྡུན་ནས་དངོས་སུ་ལམ་ལ་ཆས་འགོ་ཚུགས།ལམ་ལ་ཆས་ཁར་མེ་འཁོར་འཛིན་བྱང་ཉོ་སར་སོང་ནས་ཉལ་སའི་གནད་དོན་དྲིས་ཀྱང་འཛིན་བྱང་ཉོ་སའི་མི་དེས་ད་ལྟ་ཉལ་ཁྲི་གཅིག་ལས་ཐོབ་མེད་ཀྱང་ཅུང་ཙམ་རྗེས་ནས་ཚང་མ་ལ་ཉལ་ས་ཐོབ་རྒྱུ་ཡིན་པས་སེམས་ཁྲལ་མི་དགོས་ཚུལ་མང་དག་ཅིག་བཤད་སོང་།ཡིད་ཆེས་ཀྱིས་བསླུས་པའི་ང་ཚོ་མེ་འཁོར་འབབ་ཚུགས་སུ་ཕྱིན་ནས་མེ་འཁོར་ནང་དུ་འཛུལ་དུས་